**Jukka Holtari** (s. 8. marraskuuta 1961 Heinola) on suomalainen jääkiekkovalmentaja ja entinen pelaaja, pelipaikaltaan hyökkääjä. Holtari on edustanut pelaajana SM-liigassa Kalpaa ja Kiekkoreipasta. Holtari oli osa Bruinsin vuoden 2011 mestarijoukkueen organisaatiota toimimalla Euroopan kykyjenetsinnän päällikkönä. Vuoden 2019 kevääseen saakka Holtari toimi JYPin pelaajakoordinaattorina ja vuosina 2019–2021 hän toimi Jukureiden urheilutoimenjohtajana.

Ura
---

### Pelaajana

Holtari edusti kaudella 1979–80 kanadalaista BCJHL-junioriliigassa pelannutta Bellingham Blazersia. Holtari pelasi 51 ottelua tehopistein 18+20=38. Seuraavalla kaudella hän siirtyi tuolloin SM-liigassa pelanneen Kiekkoreippaan riveihin tehden ensimmäisellä kaudella 24 ottelussa kolme syöttöpistettä. Kaudella 1981–82 Holtari teki 36 runkosarjaottelussa kolme maalia ja kolme syöttöä sekä pudotuspeleissä kahdessa ottelussa yhden syöttöpisteen. Viimeisellä kaudellaan Kiekkoreippaassa hän pelasi 36 runkosarjaottelua tehopistein 4+3=7.

Kaudeksi 1983–84 Holtari siirtyi pelaamaan jääkiekon silloisessa 1-divisioonassa (nykyisin Mestis) pelanneeseen Kuopion Kalpaan. Hän pelasi kauden aikana 35 runkosarjaottelua tehoin 19+20=39 sekä kuusi pudotuspeliottelua tehoin 4+5=9. Kaudella 1984–85 Holtari pelasi 43 runkosarjaottelua tehden 38 maalia ja 20 syöttöpistettä. Seuraavalla kaudella Holtari pelasi tehopisteiltään parhaan kautensa tehden 44 runkosarjaottelussa tehot 30+30=60. Kauden päätteeksi Kalpa nousi ensimmäisen kerran SM-Liigaan.

Holtari pelasi Kalpassa kolme SM-Liigakautta tehden 107 runkosarjaottelussa yhteensä tehot 27+29=56 ja kahdeksassa pudotuspeliottelussa tehot 3+4=7. Kaudeksi 1989–90 Holtari siirtyi takaisin Mestikseen, tällä kertaa Hokki-Salon riveihin. Hän teki 25 ottelussa tehot 15+9=24 ennen siirtymistään kesken kauden Suomi-sarjassa pelanneen Shakersin riveihin. Shakersissa Holtari teki loppukauden 13 ottelussaan seitsemän maalia ja neljä syöttöä. Seuraavalla kaudella Holtari pelasi runkosarjassa 36 ottelua tehden huikeat 55 maalia ja 38 syöttöpistettä. Parin välivuoden jälkeen Holtari palasi vielä kaudella 1993–94 pelaamaan kuusi ottelua Shakersiin, joiden aikana hän teki yhden maalin ja kolme syöttöpistettä.

### Valmennustehtävissä

Pelaajauran lopettamisen jälkeen Holtari on toiminut eri jääkiekkoseurojen valmennustehtävissä, muun muassa Espoon Bluesin päävalmentajana (1999–2000) ja useaan otteeseen Suomen eri juniorimaajoukkueiden apu- ja päävalmentajana. NHL:ssä hän on työskennellyt kykyjenetsijänä Columbus Blue Jacketsissa (2001–05) ja Boston Bruinsissa (2007–). Holtari oli osa Bruinsin vuoden 2011 mestarijoukkueen organisaatiota toimimalla Euroopan kykyjenetsinnän päällikkönä. Vuoden 2019 kevääseen saakka Holtari toimi JYPin pelaajakoordinaattorina.. Ensin sopimus oli kauden 2017 loppuun ja sen jälkeen sitä jatkettiin edelleen. Vuosina 2019–2021 Holtari toimi Jukureiden urheilutoimenjohtajana .

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1979–80 | Bellingham Blazers | BCJHL | 51 | 18 | 20 | 38 | 87 | – | – | – | – | – |
| 1980–81 | Kiekkoreipas | SM-liiga | 24 | 0 | 3 | 3 | 22 | – | – | – | – | – |
| 1981–82 | Kiekkoreipas | SM-Liiga | 36 | 3 | 3 | 6 | 8 | 2 | 0 | 1 | 1 | 0 |
| 1982–83 | Kiekkoreipas | SM-Liiga | 36 | 4 | 3 | 7 | 22 | – | – | – | – | – |
| 1983–84 | Kalpa | Mestis | 35 | 19 | 20 | 39 | 33 | 6 | 4 | 5 | 9 | 10 |
| 1984–85 | Kalpa | Mestis | 43 | 38 | 20 | 58 | 29 | 6 | 4 | 3 | 7 | 4 |
| 1985–86 | Kalpa | Mestis | 44 | 30 | 30 | 60 | 44 | – | – | – | – | – |
| 1986–87 | Kalpa | SM-Liiga | 44 | 10 | 9 | 19 | 32 | 6 | 3 | 4 | 7 | 15 |
| 1987–88 | Kalpa | SM-Liiga | 44 | 10 | 7 | 17 | 34 | – | – | – | – | – |
| 1988–89 | Kalpa | SM-Liiga | 39 | 7 | 13 | 20 | 12 | 2 | 0 | 0 | 0 | 2 |
| 1989–90 | Hokki-Salo | Mestis | 25 | 15 | 9 | 24 | 10 | – | – | – | – | – |
| 1989–90 | Shakers | Suomi-sarja | 13 | 7 | 4 | 11 | 6 | – | – | – | – | – |
| 1990–91 | Shakers | Suomi-sarja | 36 | 55 | 38 | 93 | 29 | – | – | – | – | – |
| 1991–92 | ei pelannut |  |  |  |  |  |  |  |  |  |  |  |
| 1992–93 | ei pelannut |
| 1993–94 | Shakers | Suomi-sarja | 6 | 1 | 3 | 4 | 6 | – | – | – | – | – |
| 6 kautta | yhteensä | SM-liiga | 223 | 34 | 38 | 72 | 130 | 10 | 3 | 5 | 8 | 17 |

Lähteet
-------

* Jukka Holtari hockey statistics *Hockey Database*. Viitattu 23.3.2012. (englanniksi)
* Jukka Holtari *eliteprospects.com*. Viitattu 9.3.2012. (englanniksi)

### Viitteet

1. ↑  Stanleycup  16.6.2011. Liiga.fi.
2. 1 2  Jukka Holtari siirtyy Jukurien urheilutoimenjohtajaksi *liiga.fi*. Viitattu 22.3.2019.
3. 1 2  Jukka Holtari ei jatka Jukurien urheilutoimenjohtajana *jukurit.fi*.  18.6.2021. Viitattu 22.5.2023.
4. 1 2 3 4 5  Jukka Holtari *eliteprospects.com*. Viitattu 9.3.2012. (englanniksi)
5. 1 2  Jukka Holtari hockey statistics *Hockey Database*. Viitattu 23.3.2012. (englanniksi)
6. ↑  Holtari rakentaa vastedeskin JYPin joukkueet *Iltalehti*.  9.3.2012. Viitattu 9.3.2012.